Za sovjetsko reprezentanco je nastopil na treh olimpijskih igrah, na katerih je osvojil dve zlati in eno bronasto medaljo, in sedmih svetovnih prvenstvih, na katerih je osvojil pet zlatih ter po eno srebrno in bronasto medalji. Na Olimpijskih igrah 1988 je bil najboljši strelec in podajalec, na svetovnih prvenstvih v letih 1986 in 1987 je bil izbran za najboljšega napadalca prvenstva. Skupaj z Igorjem Larionovim (center) in Sergejem Makarovom (desno krilo) so tvorili enega najboljših napadov vseh časov, poimenovan "Napad KLM".